Om na 'n week se sinkplaatslaggatstofpad weer teerpad onder die Fortuner se wiele te voel - lekker! Dis hartseer om tot siens te sê vir die Serengeti en sy wemelende vlaktes, maar verfrissend om Victoriameer se waters te sien. Ons slaap vanaand - op beddens vir 'n verandering - by Tunza Resort in Mwanza, 'n woelige hawestad op die meer.
Vernoem na een van Afrika se grootste wildkykareas - en met 'n forse luiperd op die etiket - jy weet mos dit gaan goed wees! Serengeti het nie veel van 'n smaak nie: dis bier, en dis dit. Maar sy 4.8% skop nogals. Dit gaan goed af hier waar ek nou vir die horison van die Victoriameer sit en wag om die sakkende son in te sluk. Tussen teue droom ek van die Serengeti, en veral gisteroggend se luiperd, rustend op 'n boomtak.Read more